CELEX: 62020CN0393
Language: mt
Date: 2020-08-18 00:00:00
Title: Kawża C-393/20: Talba għal deċiżjoni preliminari mressqa mis-Sąd Rejonowy dla Krakowa-Śródmieścia w Krakowie (il-Polonja) fit-18 ta’ Awwissu 2020 – T.B., D. sp. z. o. o. vs G. I. A/S

7.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 423/24
            
         
      Talba għal deċiżjoni preliminari mressqa mis-Sąd Rejonowy dla Krakowa-Śródmieścia w Krakowie (il-Polonja) fit-18 ta’ Awwissu 2020 – T.B., D. sp. z. o. o. vs G. I. A/S
      (Kawża C-393/20)
      (2020/C 423/35)
      Lingwa tal-kawża: il-Pollakk
      
         Qorti tar-rinviju
      
      Sąd Rejonowy dla Krakowa-Śródmieścia w Krakowie
      
         Partijiet fil-kawża prinċipali
      
      
         Rikorrenti: T.B., D. sp. z. o. o.
      
         Konvenuta: G. I. A/S
      
         Domandi preliminari
      
      
                  1)
               
               
                  L-Artikolu 13(2) moqri flimkien mal-Artikolu 11(1)(b) tar-Regolament (UE) Nru 1215/2012 tal-Parlament Ewropew u tal-Kunsill tat-12 ta’ Diċembru 2012 dwar il-ġurisdizzjoni u r-rikonoxximent u l-eżekuzzjoni ta’ sentenzi fi kwistjonijiet ċivili u kummerċjali (1) għandu jiġi interpretat fis-sens li dan jista’ jiġi invokat minn persuna li, bħala korrispettiv għal servizzi – mogħtija lill-vittma diretta ta’ inċident tat-traffiku b’rabta mad-dannu li rriżulta – , xtrat pretensjoni għall-ħlas ta’ danni, iżda ma twettaqx attivitajiet professjonali fil-qasam tal-irkupru ta’ pretensjonijiet għal kumpens mill-assiguraturi u li ħarrket, quddiem il-qorti tal-post ta’ stabbiliment tagħha, lill-assiguratur għar-responsabbiltà ċivili tal-persuna li tkun ikkawżat l-inċident li jkun stabbilit fi Stat Membru ieħor?
               
            
                  2)
               
               
                  L-Artikolu 7(2) jew l-Artikolu 12 tar-Regolament (UE) Nru 1215/2012 tal-Parlament Ewropew u tal-Kunsill tat-12 ta’ Diċembru 2012 dwar il-ġurisdizzjoni u r-rikonoxximent u l-eżekuzzjoni ta’ sentenzi fi kwistjonijiet ċivili u kummerċjali, għandu jiġi interpretat fis-sens li dan jista’ jiġi invokat minn persuna li permezz ta’ kuntratt ta’ assenjazzjoni xtrat pretensjoni mingħand vittma ta’ inċident tat-traffiku bil-għan li titressaq azzjoni quddiem qorti tal-Istat Membru tal-post fejn seħħ l-inċident għar-responsabbiltà ċivili tal-assiguratur tal-persuna li kkawżat l-inċident tat-traffiku, liema assiguratur huwa stabbilit fit-territorju ta’ Stat Membru ieħor għajr l-Istat Membru tal-post fejn seħħ l-inċident?
               
            
         (1)  ĠU 2012, L 351, p. 1.